స్టెంట్ల వివరాలివ్వకపోతే ప్రాసిక్యూషన్‌!
-ఆసుపత్రులకు ఎన్‌పిపిఎ హెచ్చరిక
న్యూఢిల్లీ: జాతీయ ఔఫధ ధరల నియంత్రణ ప్రాధికార సంస్థ (ఎన్‌పిపిఎ) ఆసుపత్రులు ఛార్జిచే స్తున్న స్టెంట్ల వివరాలపై తీవ్రస్థాయి హెచ్చరికలు జారీచేసింది. ఆసుప త్రుల యాజమాన్యాలు వినియో గిస్తున్న స్టెంట్ల బ్రాండ్‌ కంపెనీల వివరాలు ఉత్పత్తి నాణ్యత వంటి వాటిని వెల్లడించనిపక్షంలో ప్రాసి క్యూషన్‌కు ఆదేశిస్తామని హెచ్చ రించింది. నిత్యావసర వస్తువుల చట్టం 1955 ప్రకారం వీరిని ప్రాసిక్యూట్‌చేస్తామని వెల్లడించింది. ఆసుప్రతులు ఇటీవలి కాలంలో వీటి వివరాలను అందించడంలేదని ఎన్‌పి పిఎ తీవ్రంగా పరిగణించింది. గతనెల 13వ తేదీ ఎన్‌పిపిఎ స్టెంట్లధరలను నిర్ణయించింది. ఔధీయుక్తస్టెంట్లు రూ.30వేలుగా ఉండాలి. ఇక కేవలం మెటల్‌తోచేసిన స్టెంట్లు రూ.7500నుంచి ఉంటాయి. 2016వ సంవత్సరంలో ఆరులక్షల మంది రోగులకు స్టెంట్లు అమర్చారు.
వీటిలో 90శాతం స్టెంట్లు ఔషధీయుక్త స్టెంట్లుగా ఎపుతు రూ.24 వేలనుంచి రూ.1.5 లక్షల రూపాయలు సైతం వసూలుచేసాయి. వెంటనే ఎన్‌పిపిఎ ఆసుపత్రులను ఈ స్టెంట్ల వివరాలు, మెటల్‌ లేదా ప్లాస్టిక్‌ట్యూబ్‌లు వివరాలు వెంటనే అందించాలని ఆదేశించింది. గుండె కవాటాల్లో వీటిని ఏతరహా మెటల్‌తో అమర్చినవైనం కూడా అందించాలని సూచించింది. మూసుకుపోయిన కవాటాలను తెరిపించేందుకు వినియోగించే ఈ స్టెంట్‌లకు ఇటీవలికాలంలో భారీ డిమాండ్‌ ఏర్పడింది. ప్రస్తుతం ఎన్‌పిపిఎ 24 ఆసుపత్రులపై దర్యాప్తులుచేస్తోంది. కొత్త ఢిల్లీలోని మాక్స్‌ ఆసుపత్రి, ముంబైలోని లీలావతి ఆసుపత్రులు కూడా వీటిలో ఉన్నాయి. రెండుతెలుగురాష్ట్రాల్లోని కొన్ని కీలక అగ్రశ్రేణి ఆసుపత్రులు సైతం ఈ జాబితాలో ఉన్నాయి.
వివరాలు ఇవ్వని ఆసుపత్రులపై దర్యాప్తుచేస్తున్నట్లు ఎన్‌పిపిఎ ప్రకటించింది. వివరాలు అందించకపోతే సాక్ష్యాలను దాచిపెట్టడం అన్నట్లుగానే భావిస్తామని అధిక ధరలు వసూలుచేసినట్లుగా భావిస్తామని ఇసి చట్టం పరిధిలో ప్రాసిక్యూషన్‌కు ఆదేశిస్తామని వెల్లడించారు. మాక్స్‌హెల్త్‌కేర్‌ యాజమాన్యం మాత్రం తమ వివరణను ఎన్‌పిపిఎకు పంపించామన్నారు. తాము ఎలాంటి అధిక ధరలు వసూలుచేయలేదని ఎన్‌పిపిఎ నిర్దేశిత ధరలనే ఛార్జిచేసినట్లు వెల్లడించింది. లీలావతి ఆసుపత్రి యాజమాన్యం మాత్రం స్పందించలేదు. అత్యధిక విలువలున్న స్టెంట్లకు విపరీతమైన కొరత ఏర్పడిందన్న డాక్టర్ల ఫిర్యాదులతో ఎన్‌పిపిఎ స్పందించింది. ఫార్యాక్యూటికల్‌ విభాగం కూడా ఇందుకు సంబంధించి 2013 డిపిసిఒ సెక్షన్‌3(ఐ)ను జారీచేసింది. అందరు స్టెంట్‌ ఉత్పత్తిదారులు తమతమ ధరల విధానం, కంపెనీ బ్రాండ్‌, నాణ్యత వినియోగించిన మెటల్‌ వివరాలను వెంటనే ఎన్‌పిపిఎకు అందచేయాలని ప్రతివారం అందించాలని ఆదేశించింది.